ശരീരത്തിലെ രഹസ്യ ഭാഗങ്ങളിലൊളിപ്പിച്ച് സ്വര്ണ്ണം കടത്താന് ശ്രമിച്ച വിദേശ യുവതികള് പിടിയില് മുബൈ : സ്വര്ണം കടത്താന് ശ്രമിക്കുന്നതിനിടെ 3 വിദേശ വനിതകള് മുംബൈ ഛത്രപതി ശിവാജി അന്താരാഷ്ട്ര വിമാനത്താവളത്തില് വെച്ച് പിടിയിലായി. ശരീരത്തിലെ രഹസ്യഭാഗങ്ങളില് സ്വര്ണം ഒളിപ്പിച്ച് കടത്താന് ശ്രമിച്ച കെനിയന് യുവതികളാണ് വലയിലായത്. 937.78 ഗ്രാം സ്വര്ണം 17 കട്ടികളാക്കി മൂന്ന് പാക്കറ്റുകളില് പൊതിഞ്ഞായിരുന്നു സ്വര്ണം കടത്താന് ശ്രമിച്ചത്. മുംബൈ നാര്ക്കോട്ടിക് കണ്ട്രോള് ബ്യൂറോയാണ് വിദേശ വനിതകളെ അറസ്റ്റ് ചെയ്തത്. രഹസ്യവിവരത്തിന്റെ അടിസ്ഥാനത്തിലായിരുന്നു പരിശോധന. കൂടുതല് അന്വേഷണങ്ങള്ക്കായി കേസ് കസ്റ്റംസ് പ്രിവന്റീവ് വിഭാഗത്തിന് കൈമാറി.